Daria Werbowy

Daria Werbowy (Krakovia, Polonia, 1983ko azaroaren 19a) Polonian jaiotako top modelo kanadarra, margolaria, argazkilaria eta marinela da. Besteak beste, Prada, Givenchy eta Versace moda diseinatzaile handientzat lan egin du. Phoebe Philo moda diseinatzaile britainiarraren musa izan zen.

 Bizitza 
Poloniako Krakovia hirian jaio zen ukrainar jatorriko familia batean. Hiru urte zituela, bere familia Mississaugara joan zen bizitzera, Toronto de Ontario inguruko hiri batera, Kanadara. Haurrideak Dariak Orest izeneko neba eta Oksana ahizpa dira. Santa Sofia Katoliko ukrainarreko Lehen Hezkuntzako Eskolara eta Cawthra Park School bigarren Hezkuntzara joan zen, ikusizko arteak ikastera. Daria marinela da, eta hiru hilabete eman zituen 2008an Ozeano Atlantikoan eta Mediterraneo itsasoan nabigatzen. 2011n, Guatemalatik bi hilabeteko espedizio batean abiatu zen, Erdialdeko Amerikatik Costa Ricarako bidaia eginda.

 Ibilbidea 
Werbowyk ez zuen inoiz serioski hartu modelo izatea, baina eskolako lagun baten ama, Susan J., Torontoko model & Talent Management zuzentzen zuen eta hura ezagutu ostean erabaki zuen. 14 urterekin, Werbowyk modelatze lehiaketa nazional bat irabazi zuen.

Gero Elite modelo agentzia ospetsuak errekrutatuko zuen. Werbowy Londresen eta Grezian bizi izan zen, eta han ez zuen lan askorik lortu. 2001eko irailaren 11ko atentatuen ostean pasarelako lehen denboraldia eten egin zuten, eta erreserbak bertan behera geratu ziren.  

Modelo gisa izan zuen ibilbide azkarra Ekialdeko Europaren edertasuna mendebaldeko munduaren nortasunarekin nahasten duen itxura fisikoari zor dio, baita metro eta laurogeita bat zentimetroko altuerari metroari eta begi urdinei ere. Bere dotorezia eta felidoen begirada dira bere arma. 

2003an, Vogue Italia aldizkariaren hiru azaletan agertu zen. Gero H&M udako bildumarako publizitate spotean agertu zenMatthew Williamson diseinatzaile ospetsuaren eskutik.

Marc Jacobsentzat desfilatu zuen eta bi urteren buruan denboraldi bakoitzeko 60 desfile baino gehiago egitea lortu zuen. 2004an kontratua sinatu zuen Lancôme-rekin, eta bere mundu mailako irudi bihurtu zen.

Werbowy, Lara Stone eta Isabeli Fontanarekin batera egin zuen 2009ko Pirelli Egutegia, Peter Beardek aterata, eta 2011ko edizioan ere agertu zen, Karl Lagerfeldek aterata.

Daria 2014ko udaberriko kanpainaren protagonista izan zen Balenciaga moda etxe entzutetsuarentzat. Kanpaina horri argazkia atera zion Steven Kleinek New Yorkeko estudio batean.

Besteak beste, Prada, Yves Saint Laurent, Versace, Marc Jacobs, Louis Vuitton, Gucci, Givenchy, Belstaff, Lancôme, Ralph Lauren, Christian Dior eta Chanel markentzat egin du lan. Gero IMG agentziarentzat egin du lan.

 Erreferentziak 

 Kanpo estekak 
 Daria Werbowy (en español)

Kategoria:Krakoviarrak
Kategoria:Poloniako modeloak
Kategoria:Kanadako modeloak
Kategoria:Emakume modeloak
Kategoria:Emigranteak
Kategoria:Emakume argazkilariak
Kategoria:Emakume margolariak